ઊના પંથકનાં કોબ ગામે ઝીંગા ઉછેર કેન્દ્ર ગેરકાયદેસર હોવાનું જણાવી ગામમાં પુર્વ તા.પં. સભ્ય સહિતનાં લોકોને ગેરમાર્ગે દોરી કેન્દ્રનાં પાળા તેમજ બીયારણને નુકસાન કરવા પ્રયાસો કરી રહયાં હોવાનું રાવ ફાર્મ માલિક જયમાલભાઇ બાંભણીયાએ કરી છે. અને મેઘા અરજણ પામક, પાંચા હીરા ભાલીયા વિરૂધ્ધ પોલીસમાં અરજી પણ આપી છે. જેમાં જણાવ્યાં અનુસાર પોતાનાં કાકા અને પિતાની માલિકીની જમીન છે અને પોતે બેરોજગાર હોવાથી તેમજ જમીનમાં કૃષિ ઉત્પાદન થઇ શકે તેમ ન હોવાથી તેમણે 400 મિટર દુર પોતાની જમીનમાં ઝીંગા ઉછેર કેન્દ્ર શરૂ કર્યુ છે અને સરકારી ટેન્ડરમાં ટ્રેનીંગ મેળવી છે અને ગુજરાત સરકારમાં મુખ્ય પ્રોજેકટ હેઠળ હોસ્પિટલ એકવા કલ્ચર ઓથોરેટીનો કોઇપણ પ્રતિબંધ પણ નથી. પરંતુ અમુક લોકો કિન્નાખોરી રાખી લોકોને ગેરમાર્ગે દોરી રહયાં છે. આ અંગેની મેટર પણ કોર્ટમાં ચાલી રહી છે.